pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ส่งเสริมแผนขับเคลื่อนงานแพทย์แผนไทย สร้างความมั่นคง ดึงจุดแข็ง คงคุณค่า สร้างรายได้
วันอาทิตย์ที่ 11 มิถุนายน 2566
11/06/2566
​โฆษกรัฐบาลเผย นายกฯ ส่งเสริมแผนขับเคลื่อนงานแพทย์แผนไทย สร้างความมั่นคง ดึงจุดแข็ง คงคุณค่า สร้างรายได้
​โฆษกรัฐบาลเผย นายกฯ ส่งเสริมแผนขับเคลื่อนงานแพทย์แผนไทย สร้างความมั่นคง ดึงจุดแข็ง คงคุณค่า สร้างรายได้
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม รับทราบแผนการดําเนินการขับเคลื่อนการแพทย์แผนไทยและการแพทย์ทางเลือก เพื่อเพิ่มมูลค่าทางเศรษฐกิจของประเทศ โดยวางแผนขับเคลื่อนงานแพทย์แผนไทย ระยะ 5 ปี (พ.ศ. 2566-2570) สร้างความเชี่ยวชาญเฉพาะ และสร้างความมั่นคงในระบบสุขภาพ รวมถึงเป็นการปกป้องคุ้มครองภูมิปัญญาไม่ให้สูญหาย ผสานอัตลักษณ์ความเป็นไทยกับการท่องเที่ยวเชิงสุขภาพ เพื่อประชาสัมพันธ์แก่นักท่องเที่ยวต่างชาติ
โฆษกประจําสํานักนายกรัฐมนตรี กล่าวว่า กระทรวงสาธารณสุข ได้จัดทําแผนการขับเคลื่อนนโยบายการแพทย์แผนไทยและการแพทย์ทางเลือกร่วมกับชมรมนายแพทย์สาธารณสุขจังหวัด เพื่อเพิ่มมูลค่าทางเศรษฐกิจของประเทศ โดยนําจุดแข็งที่สําคัญของการแพทย์แผนไทย และศักยภาพในการผลิตยาสมุนไพรของประเทศมาพัฒนาต่อยอดสร้างรายได้ และสร้างความมั่นคงในระบบสุขภาพ โดยมุ่งเน้น 3 ประเด็นสําคัญ คือ
1. การสร้างความเชื่อมั่นและพัฒนาระบบบริการสุขภาพ (Service Plan) ในกลุ่มอาการปวดเรื้อรังและนอนไม่หลับ ฟื้นฟูสมรรถภาพผู้ป่วยระยะกลาง เรื้อนกวาง และการลดอันตรายจากยาเสพติด
2. การบริหารจัดการโรงงาน GMP ในเขตสุขภาพ ซึ่งปัจจุบันมีโรงพยาบาลที่ผลิตยาสมุนไพรทั้งหมด 61 แห่ง ผ่านมาตรฐาน GMP แล้ว 45 แห่ง และอยู่ระหว่างพัฒนาให้ได้มาตรฐานอีก 7 แห่ง
3. ขับเคลื่อนศูนย์เวลเนสอัตลักษณ์ไทย (Thainess Wellness Center) เพื่อดึงดูดนักท่องเที่ยวทั้งชาวไทยและต่างชาติ โดยล่าสุดมีสถานประกอบการขอรับรองเป็นศูนย์เวลเนส 570 แห่ง ได้การรับรองแล้ว 160 แห่ง
สําหรับแผนขับเคลื่อนงาน ระยะ 5 ปี (พ.ศ. 2566-2570) มีเป้าหมายสําคัญ คือ
1. ประชาชนเชื่อมั่น โดยมีการดูแลสุขภาพตนเองเมื่อเจ็บป่วยด้วยยาสมุนไพรเพิ่มขึ้นจาก 1.48% เป็น 15%
2. บริการเป็นเลิศ โดยเลือกใช้บริการการแพทย์แผนไทย การแพทย์ทางเลือก เมื่อเจ็บป่วยเพิ่มขึ้นจาก 4.58% เป็น 20%
3. ภูมิปัญญาสร้างคุณค่า โดยมีการบริโภคสมุนไพรในประเทศเพิ่มขึ้นเป็น 90,000 ล้านบาท และเป็น 1 ใน 3 ของเอเชีย ภายในปี 2570
“นายกรัฐมนตรีส่งเสริมการแพทย์แผนไทย การแพทย์ทางเลือก รวมถึงการนําภูมิปัญญาท้องถิ่นที่เป็นจุดแข็งของไทย เชื่อมั่นสามารถนําไปสู่การท่องเที่ยวเชิงสุขภาพ พร้อมทั้งสนับสนุนการปกป้อง คุ้มครองภูมิปัญญาทางการแพทย์แผนไทย สมุนไพรไทยไม่ให้สูญหาย ให้ทรงคุณค่าในเชิงสังคมและวัฒนธรรมของชาติ นํามาต่อยอดใช้ในระบบสุขภาพ เพื่อสร้างรายได้ให้ประชาชนและประเทศอย่างยั่งยืนต่อไป” นายอนุชาฯ กล่าว
รัฐบาลไทย-ข่าวทำเนียบรัฐบาล-“ทิพานัน”เผย “พล.อ.ประยุทธ์” หนุนศอบต.บูรณาการทุกหน่วยงานพัฒนาศักยภาพคนทุกช่วงวัยและทุกมิติ พัฒนาความรู้แก้ปัญหาทุพโภชนาการของเด็กเล็กในพื้นที่จังหวัดชายแดนภาคใต้ ​
วันอาทิตย์ที่ 11 มิถุนายน 2566
11/06/2566
“ทิพานัน”เผย “พล.อ.ประยุทธ์” หนุนศอบต.บูรณาการทุกหน่วยงานพัฒนาศักยภาพคนทุกช่วงวัยและทุกมิติ พัฒนาความรู้แก้ปัญหาทุพโภชนาการของเด็กเล็กในพื้นที่จังหวัดชายแดนภาคใต้ ​
“ทิพานัน”เผย “พล.อ.ประยุทธ์” หนุนศอบต.บูรณาการทุกหน่วยงานพัฒนาศักยภาพคนทุกช่วงวัยและทุกมิติ พัฒนาความรู้แก้ปัญหาทุพโภชนาการของเด็กเล็กในพื้นที่จังหวัดชายแดนภาคใต้ ​
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ตามที่ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เร่งขับเคลื่อนพัฒนาศักยภาพคนในเชิงคุณภาพทุกช่วงวัยและทุกมิติ ตามยุทธศาสตร์ชาติ เพื่อให้เป็นทรัพยากรสําคัญในการพัฒนาสังคมและประเทศชาติอย่างทั่วถึงและเท่าเทียม โดยศูนย์อํานวยการบริหารจังหวัดชายแดนภาคใต้ (ศอ.บต.) คณะพยาบาลศาสตร์ มหาวิทยาลัยสงขลานครินทร์ วิทยาเขตปัตตานี ร่วมกับ สาธารณสุขจังหวัด สํานักงานกองทุนสนับสนุนการสร้างเสริมสุขภาพ (สสส.) และหน่วยงานที่เกี่ยวข้อง จัดกิจกรรมประชุมเชิงปฏิบัติการพัฒนาศักยภาพอาสาสมัครโภชนาการเพื่อแก้ไขปัญหาสุขภาวะและภาวะโภชนาการต่ําของเด็กเล็กในพื้นที่จังหวัดชายแดนภาคใต้ โดยกลุ่มเป้าหมายเป็นบุคลากรโรงพยาบาลส่งเสริมสุขภาพตําบล อาสาสมัครสาธารณสุขประจําหมู่บ้านในพื้นที่ 5 จังหวัดชายแดนภาคใต้ ระหว่างวันที่ 6 – 9 มิถุนายน 2566 ที่ผ่านมา ที่คณะพยาบาลศาสตร์ มหาวิทยาลัยนราธิวาสราชนครินทร์ จ.นราธิวาส เพื่อพัฒนาความรู้การแก้ไขปัญหาทุพโภชนาการสําหรับบุคลากรและอาสาสมัครสาธารณสุข
น.ส.ทิพานัน กล่าวว่า ทั้งนี้ที่ผ่านมา พล.อ.ประยุทธ์ ได้สนับสนุนและส่งเสริมให้กลไกของ ศอ.บต.บูรณาการกับหน่วยงานต่าง ๆ เพื่อพัฒนาระดับพื้นที่ในการดําเนินงานตามแผนงานวิจัยและนวัตกรรม เพื่อยกระดับคุณภาพชีวิตของประชาชนอย่างเป็นระบบ ทั้งด้านสุขภาพ ด้านความเป็นอยู่ ด้านการศึกษา ด้านรายได้ การเข้าถึงบริการรัฐ เช่น การสนับสนุนทุนการศึกษาแก่สถาบันการศึกษาในพื้นที่ ผลักดันการพัฒนาโครงสร้างพื้นฐาน การเข้าถึงระบบอินเตอร์เน็ตเพื่อส่งเสริมการศึกษาออนไลน์และเศรษฐกิจยุคใหม่ ที่สําคัญโครงการต่าง ๆ นั้นตอบสนองความต้องการของพี่น้องประชาชนในพื้นที่ และมีส่วนร่วมในการคิด ทํา และพัฒนาร่วมกัน
“พล.อ.ประยุทธ์ ขอบคุณและให้กําลังใจเจ้าหน้าที่ผู้ปฏิบัติ อาสาสมัครสาธารณสุข รวมทั้งเครือข่ายภาคประชาชนที่จะเป็นกําลังสําคัญในการขับเคลื่อนนโยบายจนเกิดผลสําเร็จอย่างเป็นรูปธรรมทั้งในระยะสั้น ระยะกลางและระยะยาว” น.ส.ทิพานัน กล่าว
รัฐบาลไทย-ข่าวทำเนียบรัฐบาล-'วราวุธ' ชวนรวมพลัง "เปลี่ยน พลิกฟื้น คืนโลกสีคราม" วันทะเลโลก 2566
วันอาทิตย์ที่ 11 มิถุนายน 2566
'วราวุธ' ชวนรวมพลัง "เปลี่ยน พลิกฟื้น คืนโลกสีคราม" วันทะเลโลก 2566
'วราวุธ' ชวนรวมพลัง "เปลี่ยน พลิกฟื้น คืนโลกสีคราม" วันทะเลโลก 2566
'วราวุธ' ชวนรวมพลัง "เปลี่ยน พลิกฟื้น คืนโลกสีคราม" วันทะเลโลก 2566
วันที่8 มิถุนายน 2566 เวลา 10.00 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) เป็นประธานเปิดกิจกรรมวันทะเลโลก ประจําปี พ.ศ. 2566 ภายใต้แนวคิด "เปลี่ยน พลิกฟื้น คืนโลกสีคราม (Planet Ocean: Tides are Changing)" และเปิดตัวโครงการความร่วมมือในการจัดการขยะทะเล โดยการมีส่วนร่วมของทุกภาคส่วนบริเวณปากแม่น้ํา 3 พื้นที่ ได้แก่ แม่น้ําบางปะกง แม่น้ําท่าจีน และแม่น้ําตรัง พร้อมเยี่ยมชมนิทรรศการจากหน่วยงานต่าง ๆ ปล่อยเต่าทะเลและพันธุ์สัตว์น้ํา เก็บขยะชายหาดบริเวณหาดแม่รําพึง และปล่อยตัวนักดําน้ําเก็บขยะใต้ทะเล โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม คณะผู้บริหาร ทส. ผู้นําองค์กร ผู้แทนจากหน่วยงานที่เกี่ยวข้อง ชุมชนชายฝั่ง อาสาสมัครพิทักษ์ทะเล และประชาชนในพื้นที่ เข้าร่วมกิจกรรม ณ ลานหินขาว จังหวัดระยอง พร้อมกับการจัดงานในอีก 9 พื้นที่จังหวัดชายทะเล เพื่อปลุกจิตสํานึกให้คํานึงถึงความสําคัญกับบทบาทของทะเลและมหาสมุทรที่เป็นประโยชน์ต่อมนุษย์ รวมถึงปัญหาความเสื่อมโทรมของทะเลและมหาสมุทร ให้ทุกคนหันมาสนใจและร่วมกันอนุรักษ์ท้องทะเล
รมว.ทส. กล่าวว่า ทส.ได้ขับเคลื่อนนโยบายการปกป้อง รักษาทรัพยากรทางทะเลและชายฝั่ง ผ่านกระบวนการมีส่วนร่วมของภาคส่วนต่าง ๆ รวมถึงออกมาตรการทางกฎหมายเพื่อบังคับใช้ อาทิ มาตรการทางกฎหมายคุ้มครองวาฬบรูด้าจากกิจกรรมท่องเที่ยว สํารวจติดตามแหล่งหญ้าทะเล ยกระดับความสมบูรณ์ของระบบนิเวศทางทะเลและชายฝั่ง รวมถึงขับเคลื่อนการแก้ปัญหาขยะทะเลภายใต้โครงการความร่วมมือในการจัดการขยะทะเล โดยการมีส่วนร่วมของทุกภาคส่วนในบริเวณปากแม่น้ํา ซึ่งแม้มาตรการหรือแนวทางเหล่านี้จะเป็นเครื่องมือหนึ่งในการอนุรักษ์ พื้นฟู ปกป้องทรัพยากรทางทะเลและชายฝั่ง แต่เครื่องมือที่สําคัญ จําเป็น และดีที่สุด ก็คือ การรวมพลังร่วมแรงร่วมใจกันของพวกเราทุกคน ในการ "เปลี่ยน" เปลี่ยนทะเลที่เต็มไปด้วยมลพิษให้เป็นทะเลที่เต็มไปด้วยทรัพยากร เปลี่ยนการทําประมงอย่างกอบโกยเป็นการทําประมงอย่างรับผิดชอบ เปลี่ยนการใช้พลาสติกเป็นวัสดุที่เป็นมิตรกับสิ่งแวดล้อม เปลี่ยนจากการท่องเที่ยวไร้ขอบเขตเป็นการท่องเที่ยวเชิงอนุรักษ์ และเปลี่ยนจากการผลักภาระให้ใครคนใดคนหนึ่งเป็นการมีส่วนร่วมอย่างยั่งยืน "ไม่ใช่แค่วันนี้ แต่ทําได้ทุกวัน เริ่มต้นที่ตัวเรา" เพื่อเปลี่ยนวิกฤต สู่โอกาสแห่งความยั่งยืนของท้องทะเลไทย
รัฐบาลไทย-ข่าวทำเนียบรัฐบาล-Cabinet acknowledges completion of Benjakitti Forest Park expansion project
วันพฤหัสบดีที่ 29 มิถุนายน 2566
29/06/2566
Cabinet acknowledges completion of Benjakitti Forest Park expansion project
Cabinet acknowledges completion of Benjakitti Forest Park expansion project
June 27, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet acknowledged the implementation of Benjakitti Forest Park expansion project (phases 2 and 3), and the Treasury Department’s budget refund for the total amount of 3,250,281.53 Baht to Ministry of Finance as state revenue.
The cabinet has made an earlier resolution on May 27, 1997 to approve Ministry of Finance to utilize state revenue collected by the Tobacco Authority of Thailand for the construction of “Benjakitti” Park in 2 phases: 1st, construction of water park, and 2nd, construction of forest park, with the condition that balances of the construction budget be returned to Ministry of Finance, as state revenue. Later, the cabinet, in its meeting on March 8, 2016 approved in principle the construction of 3 phases of “Benjakitti” Forest Park for the total budget of 950 million Baht which completed at the end of 2021. His Majesty the King and Her Majesty the Queen presided over the opening ceremony of Benjakitti Forest Park phases 2 and 3 on August 3, 2022 to honor Her Majesty Queen Sirikit, the Queen Mother, and to mark Her Majesty’s 90th birthday anniversary which fell on August 12, 2022.
At present, Benjakitti Forest Park has been handed over to Bangkok Metropolitan Administration to be used as Bangkok’s green and recreational space and an ecotourism destination.
รัฐบาลไทย-ข่าวทำเนียบรัฐบาล-ปลัดกระทรวงยุติธรรม ร่วมพิธีเจริญพระพุทธมนต์ถวายพระพรชัยมงคลแด่พระบาทสมเด็จพระเจ้าอยู่หัวฯ
วันพฤหัสบดีที่ 29 มิถุนายน 2566
29/06/2566
ปลัดกระทรวงยุติธรรม ร่วมพิธีเจริญพระพุทธมนต์ถวายพระพรชัยมงคลแด่พระบาทสมเด็จพระเจ้าอยู่หัวฯ
ปลัดกระทรวงยุติธรรม ร่วมพิธีเจริญพระพุทธมนต์ถวายพระพรชัยมงคลแด่พระบาทสมเด็จพระเจ้าอยู่หัวฯ
วันพุธที่ ๒๘ มิถุนายน ๒๕๖๖ เวลา ๑๖.๐๐ น. สมเด็จพระมหาวีรวงศ์ เลขานุการสมเด็จพระสังฆราช กรรมการมหาเถรสมาคม ผู้ช่วยเจ้าอาวาสวัดราชบพิธสถิตมหาสีมารามราชวรวิหาร เป็นประธานฝ่ายสงฆ์ ในพิธีเจริญพระพุทธมนต์ถวายพระพรชัยมงคลแด่ พระบาทสมเด็จพระเจ้าอยู่หัว สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง สมเด็จพระนางเจ้า ฯ พระบรมราชินี และสมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงสาริณีสิริพัชร มหาวัชรราชธิดา ประจําปีพุทธศักราช ๒๕๖๖ ทั้งนี้​ นางพงษ์สวาท กายอรุณสุทธิ์ ปลัดกระทรวงยุติธรรม เป็นประธานฝ่ายฆราวาส พร้อมด้วย นายวัลลภ นาคบัว รองปลัดกระทรวงยุติธรรม นายสหการณ์ เพ็ชรนรินทร์ รองปลัดกระทรวงยุติธรรม นางอรัญญา ทองน้ําตะโก รองปลัดกระทรวงยุติธรรม พันตํารวจโท ประวุธ วงศ์สีนิล รองปลัดกระทรวงยุติธรรม พร้อมด้วยหัวหน้าส่วนราชการ รองหัวหน้าส่วนราชการในสังกัดกระทรวงยุติธรรมและเจ้าหน้าที่ที่เกี่ยวข้อง เข้าร่วมพิธี ฯ ณ พระอุโบสถวัดพระศรีรัตนศาสดาราม​ กรุงเทพมหานคร
รัฐบาลไทย-ข่าวทำเนียบรัฐบาล-บริษัท ท่าอากาศยานไทย จำกัด (มหาชน) ชี้แจงกรณีเกิดเหตุการณ์เท้าผู้โดยสารติดทางเลื่อนที่ท่าอากาศยานดอนเมือง
วันพฤหัสบดีที่ 29 มิถุนายน 2566
บริษัท ท่าอากาศยานไทย จํากัด (มหาชน) ชี้แจงกรณีเกิดเหตุการณ์เท้าผู้โดยสารติดทางเลื่อนที่ท่าอากาศยานดอนเมือง
...
บริษัท ท่าอากาศยานไทย จํากัด (มหาชน) ชี้แจงกรณีเกิดเหตุการณ์เท้าผู้โดยสารติดทางเลื่อนที่ท่าอากาศยานดอนเมือง
นายกีรติ กิจมานะวัฒน์ กรรมการผู้อํานวยการใหญ่ บริษัท ท่าอากาศยานไทย จํากัด (มหาชน) (ทอท.) กระทรวงคมนาคม กล่าวว่า เมื่อเวลา 08.40 น. ทอท. ได้รับแจ้งอุบัติเหตุเท้าผู้โดยสารเพศหญิงติดทางเลื่อน บริเวณทางเดิน South Corridor ระหว่าง Pier 4 - Pier 5 ของอาคารผู้โดยสารภายในประเทศ อาคาร 2 ท่าอากาศยานดอนเมือง (ทดม.) ขณะกําลัง จะเดินทางด้วยเที่ยวบิน DD552 ดอนเมือง - นครศรีธรรมราช จนผู้โดยสารได้รับบาดเจ็บสาหัส
ในเบื้องต้น ทางทีมแพทย์ประจําท่าอากาศยานดอนเมือง ได้เข้าดูแลพร้อมนําผู้บาดเจ็บนําส่งโรงพยาบาลภูมิพลอดุลยเดช กรมแพทย์ทหารอากาศ เพื่อรับการรักษาอย่างเร่งด่วนในทันที และเมื่อเวลา 13.00 น. ได้ทําการเคลื่อนย้ายผู้บาดเจ็บไปรับการรักษาต่อที่โรงพยาบาลบํารุงราษฎร์ โดยคณะผู้บริหาร ทอท.ได้เดินทางเข้าเยี่ยมผู้บาดเจ็บ เพื่อติดตามการรักษา และได้รับข้อมูลจากคณะแพทย์ว่า ขณะนี้ผู้ป่วยอยู่ในกระบวนการรักษาจากทีมแพทย์อย่างใกล้ชิด และจะติดตามผลการรักษาต่อไป
ในส่วนของทางเลื่อน ขณะนี้ได้ทําการปิดการใช้เป็นการชั่วคราว และทีมวิศวกรได้เข้าสํารวจเพื่อเร่งหาสาเหตุอย่างละเอียด และตรวจสอบความปลอดภัยอีกครั้ง โดยได้สั่งการให้ดําเนินการตรวจสอบทางเลื่อน บันไดเลื่อนทุกตัว ทั้งนี้ ทดม. และทุกท่าอากาศยาน รวมถึงได้ตั้งคณะกรรมการตรวจสอบข้อเท็จจริงเหตุการณ์ที่เกิดขึ้น หากพบว่ากรณีดังกล่าวเกิดจากความบกพร่อง หรือประมาท จะดําเนินการลงโทษโดยเคร่งครัด
ทั้งนี้ ทอท. ขอแสดงความเสียใจต่อเหตุการณ์ที่เกิดขึ้นเป็นอย่างยิ่ง พร้อมรับผิดชอบดูแลค่ารักษาพยาบาล และจะดําเนินการเรื่องค่าชดเชยเยียวยาผู้บาดเจ็บอย่างดีที่สุด
รัฐบาลไทย-ข่าวทำเนียบรัฐบาล-กรมเจ้าท่า ให้การต้อนรับเอกอัครราชทูตสาธารณรัฐประชาชนบังกลาเทศ พร้อมรับฟังแนวทางการทำงานเพื่อส่งเสริมการขนส่งทางน้ำของประเทศไทยในอนาคต
วันพฤหัสบดีที่ 29 มิถุนายน 2566
กรมเจ้าท่า ให้การต้อนรับเอกอัครราชทูตสาธารณรัฐประชาชนบังกลาเทศ พร้อมรับฟังแนวทางการทํางานเพื่อส่งเสริมการขนส่งทางน้ําของประเทศไทยในอนาคต
...
กรมเจ้าท่า ให้การต้อนรับ เอกอัครราชทูตสาธารณรัฐประชาชนบังกลาเทศ พร้อมรับฟังแนวทางการทํางานเพื่อส่งเสริมการขนส่งทางน้ําของประเทศไทยในอนาคต
เมื่อวันที่ 28 มิถุนายน 2566 นายกริชเพชร ชัยช่วย ผู้ตรวจราชการกระทรวงคมนาคม รักษาราชการแทนอธิบดีกรมเจ้าท่า ให้การต้อนรับ นายมุฮัมมัด อับดุล ฮัย (H.E. Mr. Mohammed Abdul Hye) เอกอัครราชทูตสาธารณรัฐประชาชนบังกลาเทศประจําประเทศไทยและผู้ติดตาม ในโอกาสเข้าพบเพื่อขอเสียงสนับสนุนแก่นาย โมเอน อัดดิน อาเม็ด (Mr. Moain Uddin Ahmed) ผู้แทนชาวบังกลาเทศ ในการลงสมัครเลือกตั้งตําแหน่งเลขาธิการ (Secretary-General)ขององค์การทางทะเลระหว่างประเทศ (IMO) วาระปี ค.ศ. 2024 - 2027 ณ ห้องประชุมชั้น 10 อาคาร 162 ปี
ในการนี้ นายกริชเพชร ชัยช่วย รักษาราชการแทนอธิบดีกรมเจ้าท่า พร้อมผู้แทนกรมเจ้าท่าได้ร่วมรับฟังนโยบายและแนวทางการทํางานของ โมเอน อัดดิน อาเม็ด (Mr. Moain Uddin Ahmed) ในการผลักดันความร่วมมือทางทะเลระหว่างประเทศ พร้อมทั้งหารือเกี่ยวกับแนวทางการดําเนินงานของ IMO ที่จะช่วยส่งเสริมการขนส่งทางน้ําและการดําเนินงานของประเทศไทยได้ในอนาคต โดยเฉพาะในโอกาสที่ไทยลงสมัครรับเลือกตั้งในตําแหน่งสมาชิกคณะมนตรีขององค์การทางทะเลระหว่างประเทศ (IMO Council) กลุ่ม C ในวาระปี ค.ศ. 2024 - 2025 ทั้งนี้ ประเทศไทยจะใช้ข้อมูลดังกล่าวประกอบการพิจารณาสนับสนุนการให้คะแนนเสียงเลือกตั้งผู้ดํารงตําแหน่งเลขาธิการ IMO ที่จะมีขึ้นในช่วงการประชุมคณะมนตรี IMO ครั้งที่ 129 ระหว่างวันที่ 17 - 21 กรกฎาคม 2566 ต่อไป
รัฐบาลไทย-ข่าวทำเนียบรัฐบาล-เป็นปลื้ม ! ไทย ได้รับเลือกเป็นเจ้าภาพจัด FIFA Congress 2024
วันพฤหัสบดีที่ 29 มิถุนายน 2566
เป็นปลื้ม ! ไทย ได้รับเลือกเป็นเจ้าภาพจัด FIFA Congress 2024
.....
ที่ประชุมสภาสหพันธ์ฟุตบอลนานาชาติ หรือ ฟีฟ่า (FIFA) ประกาศเลือกประเทศไทย เป็นเจ้าภาพจัดการประชุมใหญ่สามัญในปี 2567 หรือ FIFA Congress 2024 ในวันที่ 17 พ.ค.2567 ณ ศูนย์ประชุมแห่งชาติสิริกิติ์ และโรงแรมโดยรอบกว่า 30 แห่ง โดยจะมีกิจกรรมพบปะระหว่างอดีตนักฟุตบอลระดับโลกกับเยาวชนด้วย คาดว่าจะมีบุคลากรในวงการฟุตบอลเดินทางมาร่วมประชุมจากทั่วโลกหลายพันคน เช่น ประธาน FIFA อดีตนักฟุตบอลระดับโลก และผู้แทนจาก 211 ประเทศ
.
นอกจากนี้ ไทยยังได้รับเลือกจากสหพันธ์วอลเลย์บอลนานาชาติ (FIVB) ให้เป็นเจ้าภาพการแข่งขันวอลเลย์บอลเนชั่นส์ลีก (VNL) ในสัปดาห์ที่ 3 ของประเภททีมหญิง ระหว่างวันที่ 27 มิ.ย. – 2 ก.ค.66 ณ สนามกีฬาอินดอร์สเตเดียมหัวหมาก กทม. ด้วย
.
สะท้อนถึงมาตรฐานการจัดการแข่งขันกีฬาและความพร้อมของไทย ทั้งด้านโครงสร้างพื้นฐานและบุคลากร ว่าสามารถรองรับการดําเนินงาน เป็นเจ้าภาพที่ดี สร้างความประทับใจแก่ผู้เข้าร่วมงานได้
.
อ่านเพิ่มเติม คลิก >>https://www.thaigov.go.th/news/contents/details/69743
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-รมว. สุชาติ ห่วงแรงงานไทยถูกหลอกทำงานเกาหลีใต้ สั่งกรมการจัดหางานเร่งช่วยเหลือ
วันพฤหัสบดีที่ 29 มิถุนายน 2566
29/06/2566
รมว. สุชาติ ห่วงแรงงานไทยถูกหลอกทํางานเกาหลีใต้ สั่งกรมการจัดหางานเร่งช่วยเหลือ
กระทรวงแรงงาน โดยกรมการจัดหางาน ลงพื้นที่ให้ความช่วยเหลือเหยื่อนายหน้าเถื่อน แนะขั้นตอนติดตามเงินคืนและการดําเนินคดีผู้หลอกลวง ย้ํา อดใจรอทํางานเกาหลีใต้อย่างถูกกฎหมาย ไม่ตกเป็นเหยื่อนายหน้าเถื่อน
นายสุชาติ ชมกลิ่น รัฐมนตรีว่าการกระทรวงแรงงานเปิดเผยว่า จากกรณีนายธมะนันท์ แตงทิม แอดมินเพจ “จ่าคิงส์ สะพานใหม่” พาชาวจังหวัดอุบลราชธานีกว่า 10 ราย ซึ่งถูกสายนายหน้าเถื่อนหลอกลวงว่าสามารถจัดส่งไปทํางานเป็นคนงานเกษตร สาธารณรัฐเกาหลี สูญเงินกว่าหนึ่งล้านบาท สุดท้ายไม่ได้เดินทางไปทํางานตามที่ตกลงกันไว้ นั้น ผมรับทราบเรื่องแล้วไม่นิ่งนอนใจ เร่งสั่งการกรมการจัดหางานช่วยเหลือผู้เสียหายดําเนินคดีกับนายหน้ารายดังกล่าว ความคืบหน้าล่าสุดกรมการจัดหางานตรวจสอบพบว่า ผู้เสียหายมีจํานวนทั้งหมด 4 ราย ประกอบด้วย1) นางสาวจันทจร สืบวงศ์ 2) นางสาววิลัยพร สืบวงศ์ 3) นายณัฐพงศ์ พ่อขันชาย และ 4) นางสาวกัณธิมา ขันคํา ซึ่งทั้งหมดมีภูมิลําเนาอยู่ในจังหวัดอุบลราชธานี สํานักงานจัดหางานจังหวัดอุบลราชธานี จึงได้ลงพื้นที่ตรวจสอบข้อเท็จจริง ปรากฎไม่พบคนหางานทั้ง 4 ราย ทราบว่าปัจจุบันทํางานและอาศัยอยู่ในเขตพื้นที่กรุงเทพมหานคร และจังหวัดระยอง พบเพียงญาติที่อาศัยตามที่อยู่ดังกล่าว เจ้าหน้าที่จึงชี้แจงรายละเอียดข้อกฎหมาย วิธีการไปทํางานต่างประเทศอย่างถูกวิธี แนะนําขั้นตอนการดําเนินการให้ความช่วยเหลือแก่คนหางานในการติดตามเงินคืนตลอดจนการดําเนินคดีแก่ผู้หลอกลวง และโทรศัพท์ประสานไปยังคนหางานทั้ง 4 ราย เพื่อเตรียมการให้ความช่วยเหลือในการร้องทุกข์กล่าวโทษ และดําเนินคดีกับผู้หลอกลวงตามกฎหมายต่อไป
นายสุชาติกล่าวต่อไปว่า กระทรวงแรงงาน โดยกรมการจัดหางานได้ลงนาม MOU ร่วมกับ อําเภอจินอัน สาธารณรัฐเกาหลี เพื่อจัดส่งแรงงานไทยไปทํางานภาคเกษตรตามฤดูกาล (วีซ่า E-8) เมื่อวันที่ 26 มิถุนายน ที่ผ่านมา เพื่อขยายตลาดแรงงานไทย สนับสนุนให้แรงงานไทยที่ต้องการไปทํางานเกาหลีใต้มีโอกาสไปทํางานภาคเกษตรโดยไม่ต้องลักลอบทํางานอย่างผิดกฎหมาย ซึ่งขณะนี้อยู่ระหว่างรอนายจ้างในอําเภอจินอันแจ้งความต้องการมาที่กรมการจัดหางาน ทั้งนี้ เชื่อมั่นว่าแรงงานภาคเกษตรชาวไทยจะไปทํางานได้มากขึ้น เพราะวีซ่า E- 8 ไม่ต้องทดสอบทักษะภาษาเกาหลี และสามารถเดินทางไปทํางานซ้ําในปีถัดไปได้
ด้านนายไพโรจน์ โชติกเสถียร อธิบดีกรมการจัดหางานกล่าวว่า ขอให้ผู้ที่สนใจเดินทางไปทํางานต่างประเทศไปทํางานอย่างถูกต้องตามกฎหมาย ซึ่งมี 5 วิธี ได้แก่ บริษัทจัดหางานจัดส่ง กรมการจัดหางานจัดส่ง เดินทางไปทํางานด้วยตนเอง นายจ้างในประเทศไทยพาลูกจ้างไปทํางาน เพราะการลักลอบไปทํางานนอกจากต้องอยู่อย่างหลบซ่อนแล้ว ยังเสี่ยงถูกสาย-นายหน้าเถื่อนหลอกลวง เสียเงินฟรี ได้หนี้เพิ่ม หากสาย-นายหน้าชักชวนไปทํางานผิดกฎหมาย ลักลอบเข้าประเทศ ใช้วีซ่าท่องเที่ยวไปทํางาน หรือไปทํางานต่างประเทศโดยไม่แจ้งการทํางานกับกรมการจัดหางาน ให้สันนิษฐานเป็นลําดับแรกว่าท่านด้วยกําลังถูกหลอกลวง และโปรดอย่าหลงเชื่อ
ทั้งนี้ ผู้ที่สนใจไปทํางานต่างประเทศสามารถศึกษาข้อมูลเกี่ยวกับประเทศที่ตนจะเดินทางไปทํางาน เพื่อป้องกันการหลอกลวงผ่านระบบ e – Service กรมการจัดหางาน ที่เว็บไซต์ doe.go.th หรือเว็บไซต์กองทะเบียนจัดหางานกลางและคุ้มครองคนหางาน doe.go.th/ipd หรือที่ Facebook : กองทะเบียนจัดหางานกลางและคุ้มครองคนหางาน หรือสอบถามข้อมูลเพิ่มเติมได้ที่สายด่วนกระทรวงแรงงาน โทร. 1506 กด 2 กรมการจัดหางาน
รัฐบาลไทย-ข่าวทำเนียบรัฐบาล-นายกรัฐมนตรีพอใจอุตสาหกรรมยานยนต์ไฟฟ้าเติบโตแข็งแกร่งดึงดูดต่างชาติสนใจยึดไทยเป็นฐานผลิต บีโอไอเดินสายโร้ดโชว์นอกฟีดแบคดีต่อเนื่อง
วันพฤหัสบดีที่ 29 มิถุนายน 2566
29/06/2566
นายกรัฐมนตรีพอใจอุตสาหกรรมยานยนต์ไฟฟ้าเติบโตแข็งแกร่งดึงดูดต่างชาติสนใจยึดไทยเป็นฐานผลิต บีโอไอเดินสายโร้ดโชว์นอกฟีดแบคดีต่อเนื่อง
นายกรัฐมนตรีพอใจอุตสาหกรรมยานยนต์ไฟฟ้าเติบโตแข็งแกร่งดึงดูดต่างชาติสนใจยึดไทยเป็นฐานผลิต บีโอไอเดินสายโร้ดโชว์นอกฟีดแบคดีต่อเนื่อง
วันที่ 29 มิถุนายน 2566 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า พล.อ.ประยุทธ์ จันทร์โอชา นายกรัฐมนตรีและรมว.กลาโหม พอใจกับการเติบโตของอุตสาหกรรมยานยนต์ไฟฟ้าของไทยในขณะนี้ ทางด้านตลาดผู้ใช้ในประเทศก็เติบโตสูงซึ่งเป็นผลจากมาตรการสนับสนุนทั้งด้านภาษีและไม่ใช่ภาษีของรัฐบาล
ทั้งนี้ สภาอุตสาหกรรมแห่งประเทศไทย (ส.อ.ท.) ได้รายงานว่าใน 5 เดือนแรกของปี 66 มียอดการจดทะเบียนยานยนต์ไฟฟ้าแบตเตอรี่ (BEV) ในประเทศรวม 33,365 คัน เพิ่มขึ้นจากช่วงเดียวกันของปีที่ผ่านมาร้อยละ 485.15 หรือเกือบ 5 เท่า โดยส่วนใหญ่เป็นรถยนต์ยนต์นั่ง 24,021 คัน จักรยานยนต์ 8,262 คัน รถโดยสาร 836 คัน รถยนต์สามล้อ 123 คัน รถบรรทุก 81 คัน และ รถกระบะ 42 คัน ซึ่งยอดจดทะเบียนล่าสุดนี้ ทําให้ยอดสะสมของยานยนต์ไฟฟ้าประเภท BEV จดทะเบียนในประเทศไทย ณ วันที่ 31 พ.ค. 66 มีทั้งสิ้น 65,333 คัน
น.ส.ไตรศุลี กล่าวว่า มาตรการสนับสนุนของรัฐบาลและการเติบโตของตลาดในประเทศ ได้ทําให้นักลงทุนเชื่อมั่นในนโยบายของประเทศไทยให้ความสนเลือกประเทศไทยเป็นฐานการผลิต ขณะผู้ผลิตรายเดิมก็เลือกจะขยายการผลิตเพิ่ม ซึ่งการออกไปชักจูงนักลงทุนหรือโร้ดโชว์ต่างประเทศของสํานักงานคณะกรรมการส่งเสริมการลงทุน (บีโอไอ) ก็พบว่านักลงทุนให้ความสนใจอุตสาหกรรมยานยนต์ไฟฟ้าของไทยอย่างมาก
โดยล่าสุดระหว่างวันที่ 18-23 มิ.ย. คณะผู้บริหารของบีโอไอได้มีการโร้ดโชว์ที่ยุโรปในประเทศเยอรมนีและ ฝรั่งเศส พบว่าได้รับการตอบรับที่ดีจากผู้ประกอบการในอุตสาหกรรมยานยนต์ไฟฟ้า และชิ้นส่วนยานยนต์ไฟฟ้า รวมถึงอุตสาหกรรมอิเล็กทรอนิกส์ การแพทย์และบริการด้านสุขภาพ ผู้ประกอบการสนใจเลือกบริษัทผู้ผลิต (Sourcing) ในไทยผลิตสินค้าป้อนลูกค้าเอเชีย
พร้อมกันนี้ ระหว่างวันที่ 27 มิ.ย.- 1 ก.ค. 66 ผู้บริหารของบีโอไออีกคณะก็ได้เดินทางไปโชว์ที่ประเทศจีนเป็นครั้งที่ 2 ของช่วงครึ่งแรกของปี 2566 เนื่องจากจีนให้ความสนใจการลงทุนในไทยอย่างมากโดยเฉพาะอุตสาหกรรมยานยนต์ไฟฟ้า
รัฐบาลไทย-ข่าวทำเนียบรัฐบาล-อัปเดต! กรมบัญชีกลางกำหนดแนวปฏิบัติการเบิกจ่ายตรงผ่านแอปพลิเคชัน ครอบคลุมการให้บริการ Telemedicine
วันพฤหัสบดีที่ 29 มิถุนายน 2566
29/06/2566
อัปเดต! กรมบัญชีกลางกําหนดแนวปฏิบัติการเบิกจ่ายตรงผ่านแอปพลิเคชัน ครอบคลุมการให้บริการ Telemedicine
กรมบัญชีกลางกําหนดแนวปฏิบัติการเบิกจ่ายตรงเงินสวัสดิการเกี่ยวกับการรักษาพยาบาลประเภทผู้ป่วยนอกผ่านกระเป๋าสุขภาพบนแอปพลิเคชันเป๋าตังให้ครอบคลุมการให้บริการการแพทย์ทางไกล (Telemedicine) เพื่อรองรับกับระบบบริการทางการแพทย์ที่เปลี่ยนแปลงไป
นางสาวกุลยา ตันติเตมิท อธิบดีกรมบัญชีกลาง เปิดเผยว่า กรมบัญชีกลางได้กําหนดแนวปฏิบัติการเบิกจ่ายตรงเงินสวัสดิการเกี่ยวกับการรักษาพยาบาลประเภทผู้ป่วยนอกผ่านกระเป๋าสุขภาพบนแอปพลิเคชันเป๋าตังให้ครอบคลุมการให้บริการการแพทย์ทางไกล (Telemedicine) เพื่อรองรับกับระบบบริการทางการแพทย์ที่เปลี่ยนแปลงไปภายหลังจากสถานการณ์การแพร่ระบาดของโรคติดเชื้อไวรัสโคโรนา หรือโรคโควิด 19 โดยระบบดังกล่าวเป็นการพัฒนาต่อยอดภายหลังจากที่กรมบัญชีกลางได้เพิ่มช่องทางการใช้สิทธิเบิกจ่ายตรงเงินสวัสดิการเกี่ยวกับการรักษาพยาบาลประเภทผู้ป่วยนอกผ่านกระเป๋าสุขภาพบนแอปพลิเคชันเป๋าตัง สําหรับการเข้ารับการรักษาพยาบาลที่สถานพยาบาล (Onsite) ตั้งแต่วันที่ 7 ธันวาคม 2565 เป็นต้นมา ทั้งนี้ กรมบัญชีกลางได้จัดให้มีการรับฟังความคิดเห็น เพื่อสํารวจความพึงพอใจของผู้รับบริการ รวมถึงข้อเสนอแนะต่อการดําเนินโครงการดังกล่าว พบว่า แอปพลิเคชันเป๋าตังสามารถอํานวยความสะดวกให้กับผู้มีสิทธิ อีกทั้งยังช่วยลดความแออัดเมื่อทําธุรกรรมเบิกจ่ายตรง ณ จุดชําระเงินของสถานพยาบาลได้ โดยตั้งแต่วันเริ่มต้นโครงการจนถึงวันที่ 15 มิถุนายน 2566 มีผู้มีสิทธิและบุคคลในครอบครัวใช้สิทธิเบิกจ่ายตรงผ่านแอปพลิเคชันเป๋าตัง รวมจํานวนทั้งสิ้น 10,548 รายการ คิดเป็นมูลค่าการใช้สิทธิ รวมจํานวนทั้งสิ้น 17,045,500 บาท
การเบิกจ่ายตรงผ่านแอปพลิเคชัน สําหรับการเข้ารับการรักษาพยาบาลที่สถานพยาบาล (Onsite) และการเข้ารับบริการการแพทย์ทางไกล (Telemedicine) สถานพยาบาลต้องพัฒนาระบบการให้บริการของสถานพยาบาลให้มีการเชื่อมต่อข้อมูลกับกระเป๋าสุขภาพบนแอปพลิเคชันเป๋าตังตามแนวทางที่กรมบัญชีกลางกําหนด ดังนั้น สถานพยาบาลที่ประสงค์จะดําเนินการดังกล่าวจะต้องประสานกับธนาคารกรุงไทย เพื่อประเมินความพร้อมทางระบบสารสนเทศของสถานพยาบาลและเชื่อมต่อระบบกับกระเป๋าสุขภาพบนแอปพลิเคชันเป๋าตังก่อน เมื่อดําเนินการแล้วเสร็จ ให้แจ้งมายังกรมบัญชีกลางเพื่อประชาสัมพันธ์ให้ส่วนราชการและผู้มีสิทธิทราบผ่านทางเว็บไซต์ต่อไป
นางสาวกุลยา ตันติเตมิท อธิบดีกรมบัญชีกลาง กล่าวเพิ่มเติมว่า สําหรับการเข้ารับบริการการแพทย์ทางไกล (Telemedicine) ผู้มีสิทธิและบุคคลในครอบครัวจะต้องได้รับการประเมินจากแพทย์ผู้ทําการรักษาพยาบาลก่อนภายใต้เงื่อนไข ดังนี้ (1) ผู้ป่วยสมัครใจและมีความพร้อมในการเข้ารับบริการการแพทย์ทางไกล (2) เป็นผู้ป่วยเก่าของสถานพยาบาลที่มีการติดตามการรักษาต่อเนื่อง (3) ผู้ป่วยต้องมีอาการคงที่และควบคุมโรคได้ดี (4) ไม่ใช่ผู้ป่วยฉุกเฉิน และ (5) กรณีอื่นตามที่กรมบัญชีกลางกําหนด โดยเมื่อถึงวันนัดหมายให้บริการการแพทย์ทางไกลผู้มีสิทธิและบุคคลในครอบครัวจะต้องยืนยันการทําธุรกรรมผ่านกระเป๋าสุขภาพบนแอปพลิเคชันเป๋าตัง ก่อนเข้ารับบริการการแพทย์ทางไกล (Check-in) และหลังเข้ารับบริการทางการแพทย์ทางไกล (Check-out) ทุกครั้ง ทั้งนี้สามารถตรวจสอบรายชื่อสถานพยาบาลที่สามารถใช้สิทธิเบิกจ่ายตรงผ่านแอปพลิเคชันได้ ผ่านทางเว็บไซต์กรมบัญชีกลาง www.cgd.go.th หัวข้อ รักษาพยาบาล/ข้อมูลน่ารู้เกี่ยวกับค่ารักษาพยาบาล
รัฐบาลไทย-ข่าวทำเนียบรัฐบาล-เร่งแก้ “ประวัติอาชญากร” ในฐานข้อมูลตำรวจ ลบประวัติ ล้างความผิด คืนชีวิตใหม่ตามหลักสิทธิมนุษยชน
วันพฤหัสบดีที่ 29 มิถุนายน 2566
เร่งแก้ “ประวัติอาชญากร” ในฐานข้อมูลตํารวจ ลบประวัติ ล้างความผิด คืนชีวิตใหม่ตามหลักสิทธิมนุษยชน
.....
สํานักงานตํารวจแห่งชาติ เผยปัจจุบันหน่วยงานต่าง ๆ ทั้งภาครัฐและเอกชน มีความต้องการ “บุคคลที่ปราศจากประวัติอาชญากรรม” เข้าทํางาน และได้กําหนดเกณฑ์ว่า
.
การสมัครงานนั้น “จะต้องแสดงผลการตรวจสอบประวัติอาชญากรรม” ประกอบในการสมัครงานด้วย
.
เกณฑ์ดังกล่าว อาจทําให้ ปชช. ที่เคยมีประวัติถูกฟ้องคดีอาญา แต่ศาลยกฟ้อง และยังมีประวัติอาชญากรรมอยู่ในฐานข้อมูลของกองทะเบียนประวัติอาชญากร อาจถูกตัดสิทธิ ไม่ได้รับการพิจารณาเข้าทํางาน ส่งผลให้ขาดโอกาสในการกลับไปใช้ชีวิตใหม่ ดังนั้น
.
สํานักงานตํารวจแห่งชาติ ได้ออกประกาศใช้ระเบียบฯ ว่าด้วยประมวลระเบียบการตํารวจไม่เกี่ยวกับคดี ลักษณะที่ 32 การพิมพ์ลายนิ้วมือ พ.ศ. 2566 แล้ว เมื่อ 27 เม.ย. 2566 และระเบียบฉบับนี้ มีผลบังคับใช้แล้ว เมื่อ 27 พ.ค. 2566
.
โดยระเบียบฉบับนี้ มีการแก้ไขปรับปรุง “การจัดเก็บประวัติบุคคล” ออกเป็น 3 ทะเบียน :
.
• ทะเบียนประวัติ “ผู้ต้องหา” คือข้อมูลบุคคลที่ถูกกล่าวหาว่ากระทําความผิดอาญา แต่ยังมิได้ถูกฟ้องต่อศาล หรือฟ้องต่อศาลแต่คดียังไม่ถึงที่สุด ห้ามเปิดเผย เว้นแต่ใช้เพื่องานสืบสวนสอบสวน งานสํานักพระราชวัง งานสมัครเข้ารับราชการ
• ทะเบียนประวัติ “ผู้กระทําความผิดที่มิใช่อาชญากร” คือ ข้อมูลบุคคลที่ศาลมีคําพิพากษาถึงที่สุดว่าได้กระทําความผิด โดยศาลลงโทษ จําคุกไม่เกิน 1 เดือน หรือรอการลงโทษ หรือมีเพียงโทษปรับ หรือกักขัง รวมถึงกระทําผิดโดยประมาท ห้ามเปิดเผยทั่วไปเว้นแต่ใช้เพื่อ งานสืบสวนสอบสวน งานขออนุญาตตามที่กฎหมายกําหนด
• ทะเบียนประวัติ “อาชญากร” คือ ข้อมูลบุคคลที่ศาลมีคําพิพากษาถึงที่สุดว่าได้กระทําความผิด โดยศาลลงโทษ จําคุกเกินกว่า 1 เดือนขึ้นไป โดยไม่รอการลงโทษ ยกเว้นการกระทําผิดโดยประมาท
.
นอกจากนี้ ยังกําหนดหลักเกณฑ์ “การลบหรือถอนประวัติอาชญากร” ของบุคคลที่ถูกบันทึกไว้ในประวัติอาชญากร ให้สอดคล้องกับหลักสิทธิมนุษยชน หลักเกณฑ์ตามระเบียบ เช่น เมื่อศาลยกฟ้อง อัยการมีคําสั่งเด็ดขาดไม่ฟ้อง เป็นต้น
.
ทั้งนี้ เมื่อดําเนินการ “แบ่งทะเบียน” ในการจัดเก็บข้อมูลตามระเบียบฯ นี้ จะทําให้มีบุคคลที่มีชื่ออยู่ในทะเบียนประวัติอาชญากรเพียง 3,708,359 ราย จากทั้งหมด 13,079,324 ราย
.
การดําเนินการดังกล่าว เพื่อคืนความเป็นธรรมให้แก่ ปชช. ผู้บริสุทธิ์ให้สามารถกลับไปใช้ชีวิตตามปกติสุขได้ในสังคม รวมทั้งการเพิ่มประสิทธิภาพการทํางานด้านการทะเบียนประวัติอาชญากรของสํานักงานตํารวจแห่งชาติ ให้อยู่ในระดับมาตรฐานสากล
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-หัวหน้าผู้ตรวจฯ นำการประชุมผู้ตรวจฯ ก.อุตฯ เคาะแบบรายงานฯ รอบที่ 2 ของ สอจ. เตรียมลุยลงพื้นที่ตรวจฯ รอบสองทันที
วันพฤหัสบดีที่ 29 มิถุนายน 2566
29/06/2566
หัวหน้าผู้ตรวจฯ นําการประชุมผู้ตรวจฯ ก.อุตฯ เคาะแบบรายงานฯ รอบที่ 2 ของ สอจ. เตรียมลุยลงพื้นที่ตรวจฯ รอบสองทันที
หัวหน้าผู้ตรวจราชการกระทรวงอุตสาหกรรม นําการประชุมผู้ตรวจฯ ก.อุตฯ เคาะแบบรายงานฯ รอบที่ 2 ของ สอจ. เตรียมลุยลงพื้นที่ตรวจฯ รอบสองทันที
วันที่ 28 มิถุนายน 2566 เวลา 09.00 น. นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม พร้อมด้วย ผู้ตรวจราชการกระทรวงอุตสาหกรรม (ผตร.อก.) ประกอบด้วย นายเดชา จาตุธนานันท์ นายวีระกิตติ์ รันทกิจธนวิชญ์ และนายภาสกร ชัยรัตน์ ประชุม ผตร.อก. ครั้งที่ 3/2566 เพื่อรับทราบสรุปผลการตรวจราชการกรณีปกติและสรุปผลการตรวจราชการแบบบูรณาการ รอบที่ 1 ประจําปีงบประมาณ พ.ศ. 2566 ตลอดจนงบประมาณสําหรับการลงพื้นที่ตรวจราชการ
ที่ประชุมฯ ได้ร่วมกันพิจารณา
1. แบบรายงานข้อมูลสําหรับการตรวจราชการกรณีปกติ รอบที่ 2 เพิ่มประเด็นการตรวจให้ครอบคลุมข้อสั่งการของปลัดกระทรวงอุตสาหกรรม เพื่อเชื่อมโยงให้อุตสาหกรรมอยู่คู่ชุมชนอย่างเป็นมิตร
2. แนวทางจัดทําตัวชี้วัดผลการปฏิบัติราชการของผู้ตรวจฯ และ อุตสาหกรรมจังหวัด มุ่งเน้นส่งเสริมให้โรงงาน/เหมืองแร่ หรือผู้ประกอบการ สร้างความยั่งยืนให้ครบถ้วนทั้ง 4 มิติ
โดยมี นางสุนีย์ โสภณ ผู้อํานวยการกองบริหารทรัพยากรบุคคล นายเตมีย์ พันธุวงค์ราช ผู้อํานวยการกองตรวจราชการ นางสาวประภัสสร สินครบุรี หัวหน้ากลุ่มสนับสนุนการตรวจราชการ 2 นายโชคชัย น้อยกลิ่น หัวหน้ากลุ่มวิเคราะห์และติดตามประเมินผล ผู้ช่วยผู้ตรวจราชการฯ ทุกท่าน รวมทั้งเจ้าหน้าที่กองตรวจราชการ เข้าร่วมการประชุมอย่างพร้อมเพรียง ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-แจ้งทายาทเกษตรกร! ส.ป.ก. ขยายเวลายื่น “ขอรับมรดกสิทธิ/การจัดการที่ดินแทนที่” อีก 1 ปี ถึง 16 ก.ค. 67
วันพฤหัสบดีที่ 29 มิถุนายน 2566
แจ้งทายาทเกษตรกร! ส.ป.ก. ขยายเวลายื่น “ขอรับมรดกสิทธิ/การจัดการที่ดินแทนที่” อีก 1 ปี ถึง 16 ก.ค. 67
.....
กระทรวงเกษตรและสหกรณ์ เผยข้อมูลล่าสุด จากการประชุมคณะกรรมการปฏิรูปที่ดินเพื่อเกษตรกรรม (คปก.) สํานักงานการปฏิรูปที่ดินเพื่อเกษตรกรรม ซึ่งเป็นข่าวดีแก่ “ทายาทเกษตรกรที่ดิน ส.ป.ก.” ดังนี้
.
ที่ประชุมได้เห็นชอบ “อนุมัติขยายเวลา” ในการยื่นขอรับมรดกสิทธิ/การจัดการที่ดินแทนที่ กรณีเกษตรกรเสียชีวิต โดยขยายเวลาออกไปอีกเป็นระยะเวลา 1 ปี
.
จากเดิมกําหนดภายในวันที่ 16 ก.ค. 66 ขยายเวลาใหม่เป็น “16 ก.ค. 67” เนื่องจากยังมีทายาทที่ไม่สามารถยื่นคําขอรับการจัดที่ดินแทนที่ได้ทันภายในวันที่ 16 ก.ค. 66
.
นอกจากนี้ ยังเป็นการให้ ส.ป.ก. ได้ทําการประชาสัมพันธ์ สร้างการรับรู้ รวมถึงเพื่อเสนอแนวทางหลักเกณฑ์ การกําหนดราคาค่าชดเชยการจัดการทรัพย์สิน หนี้สินของเกษตรกรที่เสียชีวิต กรณีนําที่ดินแปลงดังกล่าวกลับคืนมาดําเนินการปฏิรูปที่ดินเพื่อเกษตรกรรมต่อไป
.
หากทายาทไม่ประสงค์จะขอรับมรดกสิทธิ/การจัดการที่ดินแทนที่ฯ แล้ว ส.ป.ก. จะได้ดําเนินการนําที่ดินแปลงดังกล่าว มาจัดสรรเพื่อให้เกษตรกรรายอื่นได้เข้าใช้ประโยชน์ต่อไป
.
อ่านเพิ่มเติม คลิกhttps://www.thaigov.go.th/news/contents/details/69733
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-“รมว.วราวุธ” นำคณะผู้บริหาร ทส. บันทึกเทปถวายพระพรชัยมงคล พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 71 พรรษา
วันพฤหัสบดีที่ 29 มิถุนายน 2566
“รมว.วราวุธ” นําคณะผู้บริหาร ทส. บันทึกเทปถวายพระพรชัยมงคล พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 71 พรรษา
“รมว.วราวุธ” นําคณะผู้บริหาร ทส. บันทึกเทปถวายพระพรชัยมงคล พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 71 พรรษา
“รมว.วราวุธ” นําคณะผู้บริหาร ทส. บันทึกเทปถวายพระพรชัยมงคล พระบาทสมเด็จพระเจ้าอยู่หัว เนื่องในโอกาสวันเฉลิมพระชนมพรรษา 71 พรรษา
วันที่ 28 มิถุนายน 2566 เวลา 09.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) พร้อมด้วย นายธเนศพล ธนบุณยวัฒน์ เลขานุการรัฐมนตรีว่าการกระทรวงทรัพยากรธรรมชาติและสิ่งแวดล้อม และ นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม นําคณะผู้บริหารระดับสูงของกระทรวงทรัพยากรธรรมชาติและสิ่งแวดล้อม (ทส.) เข้าร่วมการบันทึกเทปถวายพระพรชัยมงคล พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว เนื่องในโอกาสวันเฉลิมพระชนมพรรษา 71 พรรษา 28 กรกฎาคม 2566 เพื่อแสดงความจงรักภักดีและน้อมสํานึกในพระมหากรุณาธิคุณที่ทรงมีต่อพสกนิกรชาวไทย ณ สถานีวิทยุโทรทัศน์แห่งประเทศไทย (NBT) กรมประชาสัมพันธ์ กรุงเทพมหานคร
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ส่งเสริมการจัดตั้งศูนย์ Excellence Training Center 7 หน่วย ช่วยเหลือ พัฒนาทักษะแรงงานให้เท่าทันเทคโนโลยี ลดปัญหาการถูกเลิกจ้าง เพื่อความมั่นคงแรงงานไทย
วันพฤหัสบดีที่ 29 มิถุนายน 2566
29/06/2566
​โฆษกรัฐบาลเผย นายกฯ ส่งเสริมการจัดตั้งศูนย์ Excellence Training Center 7 หน่วย ช่วยเหลือ พัฒนาทักษะแรงงานให้เท่าทันเทคโนโลยี ลดปัญหาการถูกเลิกจ้าง เพื่อความมั่นคงแรงงานไทย
​โฆษกรัฐบาลเผย นายกฯ ส่งเสริมการจัดตั้งศูนย์ Excellence Training Center 7 หน่วย ช่วยเหลือ พัฒนาทักษะแรงงานให้เท่าทันเทคโนโลยี ลดปัญหาการถูกเลิกจ้าง เพื่อความมั่นคงแรงงานไทย
วันนี้ (29 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ส่งเสริมแรงงานไทยให้มีทักษะความรู้เท่าทันเทคโนโลยีในปัจจุบัน โดยชื่นชมหน่วยงานที่เกี่ยวข้องในการจัดตั้งศูนย์ Excellence Training Center 7 หน่วย เพื่อพัฒนาฝีมือแรงงานในอุตสาหกรรมและบริการ เพิ่มศักยภาพให้กับแรงงาน ให้พร้อมรับมือกับการทํางาน เมื่อสถานประกอบการมีการนําเทคโนโลยีปัญญาประดิษฐ์ หรือ AI เข้ามาใช้มากขึ้น เพื่อลดปัญหาการถูกเลิกจ้างของแรงงาน
โฆษกประจําสํานักนายกรัฐมนตรี กล่าวว่า กรมพัฒนาฝีมือแรงงาน กระทรวงแรงงาน ดําเนินการจัดตั้งศูนย์ Excellence Training Center เพื่อพัฒนาทักษะด้านเทคโนโลยีและดิจิทัลให้กับแรงงานไทย ให้มีความรู้เท่าทันเทคโนโลยีใหม่ ๆ มีความพร้อมในการทํางาน ซึ่งประกอบด้วย 7 หน่วย ได้แก่
1. สถาบันพัฒนาบุคลากรในอุตสาหกรรมยานยนต์ และชิ้นส่วนอะไหล่ยานยนต์ (AHRDA)
2. ศูนย์ฝึกอบรมงานเชื่อมมาตรฐานสากล (TCIW)
3. สถาบันพัฒนาบุคลากรสาขาเทคโนโลยีการผลิตอัตโนมัติและหุ่นยนต์ (MARA)
4. สถาบันพัฒนาบุคลากรสาขาเทคโนโลยีอัตโนมัติและเมคคาทรอนิกส์ (AMA)
5. สถาบันพัฒนาทรัพยากรมนุษย์สําหรับอุตสาหกรรมบริการสุขภาพ (Wellness Industry)
6. สถาบันพัฒนาฝีมือแรงงานนานาชาติ
7. สถาบันพัฒนาบุคลากรดิจิทัล (DISDA)
โดยจัดตั้งเพื่อเป็นหน่วยฝึกพัฒนาฝีมือแรงงานในอุตสาหกรรมและบริการแห่งอนาคต ด้วยการนําเทคโนโลยีสมัยใหม่ที่เกี่ยวข้องกับระบบอัตโนมัติ และทักษะดิจิทัล มาเพิ่มพูนทักษะและฝึกฝนทักษะ ให้กับแรงงานในสถานประกอบกิจการ ผ่านกระบวนการฝึกอบรมทั้งในรูปแบบของ Offline และ Online โดยระหว่างปี 2563 - 2566 ดําเนินการพัฒนาทักษะแรงงานจํานวน 27,463 คน มีงานทําแล้ว ร้อยละ 92.90 สะท้อนความสําเร็จในการจ้างงาน และยังสามารถลดปัญหาการเลิกจ้างได้
“นายกรัฐมนตรีให้ความสําคัญเป็นอย่างยิ่งกับพี่น้องแรงงานไทย วางแนวทางการดําเนินนโยบายเพื่อพัฒนา ยกระดับแรงงานมาโดยตลอด และชื่นชมหน่วยงานที่เกี่ยวข้อง ส่งเสริมการเพิ่มทักษะให้กับแรงงาน ให้มีความรู้เท่าทันเทคโนโลยี หรือนําทักษะมาประยุกต์ใช้ร่วมกับเทคโนโลยีอย่างมีประสิทธิภาพ ตามความต้องการของตลาดแรงงาน ลดปัญหาการเลิกจ้าง เพื่อความมั่นคงในชีวิตและครอบครัวของแรงงานทุกคน” นายอนุชาฯ กล่าว
สําหรับผู้ที่สนใจเข้ารับการฝึกอบรมเกี่ยวกับด้านเทคโนโลยีและดิจิทัล สามารถติดตามข่าวสารการฝึกอบรมได้ที่เว็บไซต์กรมพัฒนาฝีมือแรงงาน www.dsd.go.th และสอบถามเพิ่มเติมได้ที่สายด่วนกระทรวงแรงงาน 1506 กด 4
รัฐบาลไทย-ข่าวทำเนียบรัฐบาล-รองนายกฯ ประชุมบอร์ด ป.ป.ส. ติดตามความคืบหน้าการดำเนินงานจัดทำอนุบัญญัติรองรับประมวลกฎหมายยาเสพติด และเร่งรัดกระทรวงสาธารณสุขจัดทำอนุบัญญัติรองรับประมวลกฎหมายยาเสพติดให้แล้วเสร็จ
วันพฤหัสบดีที่ 29 มิถุนายน 2566
29/06/2566
รองนายกฯ ประชุมบอร์ด ป.ป.ส. ติดตามความคืบหน้าการดําเนินงานจัดทําอนุบัญญัติรองรับประมวลกฎหมายยาเสพติด และเร่งรัดกระทรวงสาธารณสุขจัดทําอนุบัญญัติรองรับประมวลกฎหมายยาเสพติดให้แล้วเสร็จ
รองนายกฯ ประชุมบอร์ด ป.ป.ส. ติดตามความคืบหน้าการดําเนินงานจัดทําอนุบัญญัติรองรับประมวลกฎหมายยาเสพติด และเร่งรัดกระทรวงสาธารณสุขจัดทําอนุบัญญัติรองรับประมวลกฎหมายยาเสพติดให้แล้วเสร็จ
ในวันพฤหัสบดีที่ ๒๙ มิถุนายน ๒๕๖๖ เวลา ๑๑.๐๐ น. นายวิษณุ เครืองาม รองนายกรัฐมนตรี เป็นประธานการประชุมคณะกรรมการป้องกันและปราบปรามยาเสพติด (คณะกรรมการ ป.ป.ส.) ครั้งที่ ๒/๒๕๖๖ โดยมี นางพงษ์สวาท กายอรุณสุทธิ์ ปลัดกระทรวงยุติธรรม นายสุทธิพงษ์ จุลเจริญ ปลัดกระทรวงมหาดไทย นายอรรถพล สังขวาสี ปลัดกระทรวงศึกษาธิการ นายวิชัย ไชยมงคล เลขาธิการ ป.ป.ส. นายธนากร คัยนันท์ รองเลขาธิการ ป.ป.ส. นายมานะ ศิริพิทยาวัฒน์ รองเลขาธิการ ป.ป.ส. นายปิยะศิริ วัฒนวรางกูร รองเลขาธิการ ป.ป.ส. พร้อมด้วยผู้บริหารและผู้แทนหน่วยงานราชการที่เกี่ยวข้อง เข้าร่วมฯ ณ ห้องประชุม ๓๐๑ ชั้น ๓ ตึกบัญชาการ ๑ ทําเนียบรัฐบาล
โดยที่ประชุมฯ ได้รับทราบ ใน ๒ ประเด็น ได้แก่ ๑) สรุปผลการประชุมคณะกรรมาธิการยาเสพติด (Commission on Narcotic Drugs : CND) สมัยที่ ๖๖ จากการจัดประชุม เมื่อวันที่ ๑๓ – ๑๗ มีนาคม ๒๕๖๖ ณ ศูนย์การประชุมนานาชาติกรุงเวียนนา สาธารณรัฐออสเตรีย และได้ให้หน่วยงานที่เกี่ยวข้องดําเนินการตามมติที่ประชุมดังกล่าว และ ๒) ความคืบหน้าการดําเนินงานจัดทําอนุบัญญัติรองรับประมวลกฎหมายยาเสพติด และให้กระทรวงสาธารณสุขเร่งรัดการจัดทําอนุบัญญัติรองรับประมวลกฎหมายยาเสพติดให้แล้วเสร็จ
นอกจากนี้ ที่ประชุมได้ร่วมกันพิจารณาการขอรับการสนับสนุนงบประมาณเผาทําลายยาเสพติดของกลาง ตามที่สํานักงาน อย. เสนอ ซึ่งที่ประชุมได้มีมติเห็นชอบในหลักการในการทําลายยาเสพติดของกลาง โดยให้คณะอนุกรรมการกองทุนป้องกัน ปราบปราม และแก้ไขปัญหายาเสพติด ร่วมพิจารณารายละเอียดของกิจกรรมและงบประมาณ โดยยึดหลักความประหยัด และการมีส่วนร่วมของประชาชน และให้สํานักงาน ป.ป.ส. ดําเนินการจัดเก็บและทําลายยาเสพติดของกลาง ตามที่ได้รับการแต่งตั้งจากกระทรวงสาธารณสุข เพื่อลดภาระในการจัดเก็บยาเสพติดของกลาง และให้ความเห็นชอบแต่งตั้ง พลตํารวจโท ไกรบุญ ทรวดทรง เป็นอนุกรรมการผู้ทรงคุณวุฒิในคณะอนุกรรมการป้องกัน ปราบปราม และแก้ไขปัญหายาเสพติด แทนตําแหน่งที่ว่าง โดยให้สํานักงาน ป.ป.ส. ดําเนินการเสนอกระทรวงการคลังเพื่อพิจารณาให้ความเห็นชอบต่อไป
นายวิษณุ เครืองาม รองนายกรัฐมนตรี ได้กล่าวว่า การประชุมในครั้งต่อไปยังไม่สามารถระบุได้ เนื่องจากอยู่ ในระหว่างคณะรัฐมนตรีรักษาการ และการจัดตั้งคณะรัฐมนตรีชุดใหม่ แต่หากในระหว่างเวลาดังกล่าวมีเรื่องสําคัญจะได้กําหนดการประชุมคณะกรรมการ ป.ป.ส. และหารือกันเร่งด่วนต่อไป
รัฐบาลไทย-ข่าวทำเนียบรัฐบาล-กรมทางหลวง เพิ่มเส้นทางให้ใช้ความเร็ว 120 กม./ชม. เพิ่มเติม จำนวน 2 เส้นทาง ระยะทางรวม 32.60 กม. เริ่ม 1 กรกฎาคม 2566
วันพฤหัสบดีที่ 29 มิถุนายน 2566
กรมทางหลวง เพิ่มเส้นทางให้ใช้ความเร็ว 120 กม./ชม. เพิ่มเติม จํานวน 2 เส้นทาง ระยะทางรวม 32.60 กม. เริ่ม 1 กรกฎาคม 2566
....
นายสราวุธ ทรงศิวิไล อธิบดีกรมทางหลวง กระทรวงคมนาคม เปิดเผยว่า กรมทางหลวง (ทล.) พร้อมอํานวยความสะดวก รวดเร็ว และปลอดภัย ให้กับประชาชนในการเดินทางตามนโยบายกระทรวงคมนาคม เรื่องการปฏิบัติตามกฎกระทรวงกําหนดอัตราความเร็วยานพาหนะบนทางหลวงแผ่นดินหรือทางหลวงชนบทที่กําหนด พ.ศ. 2564 โดยเพิ่มเส้นทางให้สามารถใช้ความเร็วจํากัดไม่เกิน 120 กม./ชม. และไม่ต่ํากว่า 100 กม./ชม. ในช่องขวาสุด จํานวน 2 เส้นทาง ทั้งขาเข้าและขาออก รวมระยะทาง 32.60 กิโลเมตร ซึ่งเป็นการดําเนินการตามนโยบายในระยะที่ 4 โดยจะมีผลบังคับใช้ตั้งแต่วันที่ 1 กรกฎาคม 2566 เป็นต้นไป ตามประกาศผู้อํานวยการทางหลวงแผ่นดิน โดยมีรายละเอียดดังนี้
- ทางหลวงหมายเลข 1 (ตอน หนองแค – แยกสวนพฤกษศาสตร์พุแค) ระหว่าง กม.79+000 ถึง กม.101+600 ขาเข้าและขาออก ระยะทาง 22.60 กิโลเมตร ในจังหวัดสระบุรี
- ทางหลวงหมายเลข 347 (ตอน เทคโนโลยีปทุมธานี – ต่างระดับเชียงรากน้อย) ระหว่าง กม.1+000 ถึง กม.11+000 ขาเข้าและขาออก ระยะทาง 10 กิโลเมตร ในจังหวัดปทุมธานี
ทั้งนี้ ทล. ได้เตรียมความพร้อมในการรองรับการใช้อัตราความเร็วใหม่ในช่วงสายทางดังกล่าว โดยการปรับปรุงกายภาพและเพิ่มมาตรฐานความปลอดภัย ได้แก่ การเสริมอุปกรณ์ป้องกันอันตรายข้างทางด้วยกําแพงคอนกรีต (Concrete Barrier) เพื่อช่วยลดความเสี่ยงของการเกิดอุบัติเหตุรุนแรงเนื่องจากการเสียหลักข้ามเกาะกลาง การติดตั้งอุปกรณ์และเครื่องหมายจราจรต่าง ๆ รวมถึงป้ายจราจรและป้ายประชาสัมพันธ์ เพื่อสื่อสารการใช้ความเร็วที่เหมาะสมในช่วงถนนและช่องจราจร พร้อมการติดตั้งแถบเตือน Rumble Strip บอกจุดเริ่มต้นและจุดสิ้นสุดเขตควบคุมความเร็ว       พร้อมนี้ อธิบดีกรมทางหลวงขอความร่วมมือประชาชนศึกษาข้อมูลเส้นทางและขับขี่ด้วยความระมัดระวัง ปฏิบัติตามกฎจราจร ป้ายเตือน ป้ายแนะนํา อย่างเคร่งครัด เพื่อช่วยลดปัญหาอุบัติเหตุทางถนนอย่างยั่งยืน และหากต้องการสอบถามข้อมูลการเดินทางเพิ่มเติมหรือมีข้อเสนอแนะ สามารถติดต่อได้ที่สายด่วนกรมทางหลวง 1586 (โทรฟรีทุกเครือข่ายตลอด 24 ชั่วโมง) และตํารวจทางหลวง 1193 ตลอด 24 ชั่วโมง
รัฐบาลไทย-ข่าวทำเนียบรัฐบาล-รฟม. จัดกิจกรรม “ฉลอง 111 ปี คมนาคม นั่งรถไฟฟ้าสุขใจไปกับ รฟม.”
วันพฤหัสบดีที่ 29 มิถุนายน 2566
รฟม. จัดกิจกรรม “ฉลอง 111 ปี คมนาคม นั่งรถไฟฟ้าสุขใจไปกับ รฟม.”
....
การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม จัดกิจกรรม “ฉลอง 111 ปี คมนาคม นั่งรถไฟฟ้าสุขใจ ไปกับ รฟม.” เนื่องในโอกาสกระทรวงคมนาคมครบรอบ 111 ปี โดยมี นางสาวจิรฐา วัฒนประดิษฐ์ ผู้อํานวยการสํานักสื่อสารองค์กร รฟม. นํานักเรียนจํานวน 111 คน จาก 11 โรงเรียน ในแนวสายทางรถไฟฟ้ามหานคร สายสีเหลือง ทดลองโดยสารรถไฟฟ้ามหานคร สายสีเหลือง จากสถานีศรีเอี่ยม – สถานีสําโรง และเข้าเยี่ยมชมศูนย์ซ่อมบํารุงรถไฟฟ้า
สําหรับนักเรียนที่ร่วมกิจกรรมดังกล่าว จํานวน 11 โรงเรียน ได้แก่ โรงเรียนคลองกลันตัน (มีสุวรรณอนุสรณ์), โรงเรียนบ้านบางกะปิ, โรงเรียนเซนต์โยเซฟทิพวัล, โรงเรียนนวมินทราชินูทิศ บดินทรเดชา, โรงเรียนสิริวุฒิวิทยา, โรงเรียนหัวหมาก, โรงเรียนถนอมพิศวิทยา, โรงเรียนอัสสัมชัญสมุทรปราการ, โรงเรียนมัธยมสุวิทย์เสรีอนุสรณ์, โรงเรียนมหาภาพกระจาดทองอุปถัมภ์ และโรงเรียนพระราม ๙ กาญจนาภิเษก โดยน้องๆ นักเรียน ต่างได้รับความรู้เกี่ยวกับรถไฟฟ้ามหานคร สายสีเหลือง รวมถึงได้เรียนรู้เกี่ยวกับระบบและการใช้งานรถไฟฟ้าโมโนเรลอย่างถูกต้องและปลอดภัย พร้อมทั้งได้เปิดประสบการณ์ในการโดยสารรถไฟฟ้าโมโนเรลสายแรกของ ประเทศสร้างความตื่นเต้นและดีใจ บรรยากาศเป็นไปอย่างสนุกสนาน ทั้งนี้ กิจกรรมดังกล่าวยังถือเป็นกิจกรรมชุมชนสัมพันธ์ที่ รฟม. ตั้งใจจัดขึ้นและดําเนินการมาอย่างต่อเนื่อง เพื่อตอบแทน มอบความสุข และการเดินทางที่ยั่งยืนให้แก่ชุมชนและสังคม ติดตามข้อมูลข่าวสารของ รฟม. ได้ที่ www.mrta.co.th หรือ Call Center รฟม. โทร. 0 2716 4044 “รฟม. ร่วมยกระดับเมืองด้วยโครงข่ายรถไฟฟ้าขนส่งมวลชนและนวัตกรรม เพื่ออนาคตที่ยั่งยืน"
รัฐบาลไทย-ข่าวทำเนียบรัฐบาล-กรมเจ้าท่า ให้การต้อนรับผู้แทนจากสภาการขนส่งโลก World Shipping Council (WSC)
วันพฤหัสบดีที่ 29 มิถุนายน 2566
กรมเจ้าท่า ให้การต้อนรับผู้แทนจากสภาการขนส่งโลก World Shipping Council (WSC)
...
กรมเจ้าท่า ให้การต้อนรับผู้แทนจากสภาการขนส่งโลก World Shipping Council (WSC)
เมื่อวันที่ 28 มิถุนายน 2566 นายภูริพัฒน์ ธีระกุลพิศุทธิ์ รองอธิบดี ด้านปลอดภัย กระทรวงคมนาคม นําคณะและผู้แทนจากหน่วยงานที่เกี่ยวข้อง ให้การต้อนรับผู้แทนจากสภาการขนส่งโลก World Shipping Council (WSC) นําโดย Mr. Kenneth Chia กรรมการผู้จัดการ WSC สาขาเอเชีย และคณะ ในโอกาสที่เดินทางมากรุงเทพ โดย WSC เป็นสมาคมการค้าอุตสาหกรรมหลักที่เป็นตัวแทนของภาคอุตสาหกรรมการเดินเรือระหว่างประเทศ ซึ่งเป็นสายการเดินเรือที่ขนส่งสินค้าในเส้นทางประจําและเป็นไปตามตารางเวลาที่กําหนด (Liner shipping industry) ซึ่งส่วนใหญ่เป็นสายการเดินเรือคอนเทนเนอร์ โดย WSC มีสมาชิกเป็นบริษัทที่ประกอบกิจการสายการเดินเรือคอนเทนเนอร์ขนาดใหญ่ระดับโลก (เช่น Maersk Hapag-Lloyd, China COSCO Shipping, Evergreen เป็นต้น)
ทั้งนี้ ระหว่างการเข้าพบมีการหารือแลกเปลี่ยนในเรื่องสําคัญต่าง ๆ อาทิ ความร่วมมือเพื่อผลประโยชน์ทางด้านอุตสาหกรรมการขนส่งทางทะเล รายงานตู้คอนเทนเนอร์ที่สูญหายกลางทะเล (Containers lost at sea report) และความคิดริเริ่มด้านความปลอดภัยในการขนส่งสินค้าอันตราย (Dangerous goods cargo safety initiative) รวมถึงหารือในประเด็นต่าง ๆ ด้านการลดก๊าซเรือนกระจกในภาคการขนส่งทางทะเลที่อาจจะเกิดขึ้นในการประชุมคณะกรรมการคุ้มครองสิ่งแวดล้อมทางทะเลครั้งที่ 80 โดยผู้แทน WSC ได้นําเสนอถึงวิสัยทัศน์ พันธกิจ และเป้าหมายในการดําเนินการของ WSC และแสดงถึงความมุ่งมั่นที่จะร่วมมือกับกรมเจ้าท่า ในการเพิ่มศักยภาพในภาคอุตสาหกรรมการขนส่งทางทะเล โดยเฉพาะสายการเดินเรือคอนเทนเนอร์ให้มีความปลอดภัย มีประสิทธิภาพ เป็นมิตรกับสิ่งแวดล้อม และเป็นไปตามข้อกําหนดขององค์การทางทะเลระหว่างประเทศ (IMO) ซึ่งผู้แทน WSC จะเดินทางมาเข้าพบกรมเจ้าท่าเป็นประจําในทุก ๆ ปี เพื่อหารือในประเด็นต่าง ๆ ที่เป็นประโยชน์เหล่านี้ และสร้างความสัมพันธ์อันดีกับประเทศไทยอย่างต่อเนื่อง เพื่อประโยชน์ของภาคอุตสาหกรรมการขนส่งทางทะเลในภาพรวมต่อไป
รัฐบาลไทย-ข่าวทำเนียบรัฐบาล-รฟม. เร่งคืนผิวจราจรบนถนนลาดพร้าว ฝั่งขาเข้า และถนนศรีนครินทร์ของโครงการรถไฟฟ้ามหานคร สายสีเหลือง ช่วงลาดพร้าว – สำโรง อำนวยความสะดวกให้ประชาชน
วันพฤหัสบดีที่ 29 มิถุนายน 2566
รฟม. เร่งคืนผิวจราจรบนถนนลาดพร้าว ฝั่งขาเข้า และถนนศรีนครินทร์ของโครงการรถไฟฟ้ามหานคร สายสีเหลือง ช่วงลาดพร้าว – สําโรง อํานวยความสะดวกให้ประชาชน
....
นายกิตติกร ตันเปาว์รองผู้ว่าการ (วิศวกรรมและก่อสร้าง) การรถไฟฟ้าขนส่งมวลชนแห่งประเทศไทย (รฟม.) กระทรวงคมนาคม ในฐานะผู้อํานวยการโครงการรถไฟฟ้ามหานคร สายสีเหลือง ช่วงลาดพร้าว - สําโรง เปิดเผยว่า หลังจากที่รถไฟฟ้ามหานคร สายสีเหลืองฯ ได้เปิดให้ประชาชนเข้าร่วมทดสอบการเดินรถเสมือนจริงตลอดสายครบทั้ง 23 สถานี จากสถานีลาดพร้าว - สถานีสําโรง ซึ่งปัจจุบันมีปริมาณผู้โดยสารเพิ่มขึ้นอย่างต่อเนื่อง นั้น ในส่วนของการคืนผิวจราจร รฟม. ในฐานะผู้กํากับดูแลโครงการฯ ได้ติดตามและเร่งรัดให้ผู้รับสัมปทานดําเนินการคืนผิวจราจรตามแนวเส้นทางโครงการฯ โดยเฉพาะเส้นทางที่เป็นถนนสายหลัก ได้แก่ ถนนลาดพร้าวและถนนศรีนครินทร์ เพื่อเป็นการอํานวยความสะดวกและความปลอดภัยในการสัญจรให้แก่พี่น้องประชาชนโดยปัจจุบัน โครงการฯ ได้คืนผิวจราจรบนถนนลาดพร้าว ฝั่งขาเข้า ตั้งแต่บริเวณซอยลาดพร้าว 74 - 60 ระยะทางรวม 1 กิโลเมตร โดยดําเนินการปูยางมะตอย (Asphalt) เรียบร้อยแล้ว สําหรับถนนศรีนครินทร์ ได้ดําเนินการคืนผิวจราจรแล้วในบริเวณช่วงจุดตัดทางหลวงพิเศษ มอเตอร์เวย์ (หมายเลข7) ถึง ทางรถไฟสายตะวันออก ฝั่งขาออก ระยะทางประมาณ 300 เมตร และบริเวณคลองบางนา ถึงเชิงสะพานข้ามแยกศิครินทร์ ฝั่งขาออก โดยจะดําเนินการปูยางมะตอย (Asphalt) และจะดําเนินการตีเส้นจราจร รวมถึงเครื่องหมายจราจรต่อไป
นอกจากนี้ ยังได้เตรียมคืนผิวจราจรบนถนนศรีนครินทร์ ฝั่งขาออก เพิ่มเติม ในช่วงบริเวณซอยศรีด่าน 20 ถึงซอยศรีด่าน 8 ช่วงบริเวณซอยศรีด่าน 8 ถึงสถานีศรีด่าน (YL20) และช่วงบริเวณเชิงสะพานข้ามแยกศิครินทร์ (ทางลง) ถึงซอยศรีด่าน 20 รวมถึงถนนศรีนครินทร์ ฝั่งขาเข้า ตั้งแต่แยกศรีเทพา ถึงคลองบางนา เพื่อบรรเทาผลกระทบจากการดําเนินงานโครงการฯ ให้ประชาชนได้รับความสะดวกมากที่สุด
ในโอกาสนี้ รฟม. ขออภัยในความไม่สะดวก และขอให้ประชาชนผู้ใช้เส้นทางโปรดตรวจสอบข้อมูลการเดินทางก่อนออกจากบ้าน เพื่อความสะดวก รวดเร็วในการเดินทาง และขอความร่วมมือผู้ใช้ทางโปรดขับขี่รถด้วยความระมัดระวัง เพื่อความปลอดภัยในชีวิตและทรัพย์สินของผู้ใช้ทางทุกคน สามารถติดตามรายละเอียดและข้อมูลข่าวสารเพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-ใช้ระบบ PTM เช็กใบสั่งจราจรอิเล็กทรอนิกส์ของจริง - ของปลอม จะได้ไม่หลงกลมิจฉาชีพ
วันพฤหัสบดีที่ 29 มิถุนายน 2566
ใช้ระบบ PTM เช็กใบสั่งจราจรอิเล็กทรอนิกส์ของจริง - ของปลอม จะได้ไม่หลงกลมิจฉาชีพ
.....
การพัฒนารัฐบาลดิจิทัล โดยมุ่งหวังให้บริการของภาครัฐสะดวก รวดเร็ว อํานวยความสะดวกให้ประชาชนเข้าถึงบริการภาครัฐง่ายยิ่งขึ้น ขณะเดียวกันมิจฉาชีพได้เปลี่ยนรูปแบบกลโกงแอบอ้างเป็นส่วนราชการหลอกลวงประชาชน โดยเฉพาะเรื่องการชําระค่าปรับต่าง ๆ
.
เพื่อให้รู้ทันกลโกงของมิจฉาชีพ สํานักงานตํารวจแห่งชาติ แนะวิธีสังเกตใบสั่งจราจรอิเล็กทรอนิกส์ที่จัดส่งทางไปรษณีย์ไปยังเจ้าของรถถึงบ้าน ว่าฉบับไหนเป็นของจริง - ของปลอม ซึ่งข้อมูลในใบสั่งออนไลน์จะมีเลขที่ใบสั่ง เลขทะเบียนและประเภทรถ ข้อหาการกระทําผิด จํานวนค่าปรับ ระยะเวลาชําระค่าปรับ และชื่อเจ้าหน้าที่ที่ออกใบสั่ง ไว้อย่างครบถ้วนชัดเจน
.
ซึ่งประชาชนสามารถตรวจสอบใบสั่งจราจรสําหรับประชาชน (PTM) ได้ที่https://ptm.police.go.th/eTicketส่วนจุดสังเกตที่สําคัญ คือ บัญชีธนาคารปลายทางที่จะรับเงิน ต้องเป็นบัญชีธนาคารกรุงไทย ชื่อ “สํานักงานตํารวจแห่งชาติ - ค่าปรับจราจร” เท่านั้น ( ถ้าเป็นชื่อบัญชีส่วนบุคคลให้สงสัยว่าเป็นใบสั่งปลอม)
.
ทั้งนี้ ขอให้ประชาชนผู้ที่ได้รับสั่ง ควรตรวจสอบข้อมูลให้ถูกต้องก่อนทําธุรกรรมทางการเงินเพื่อเสียค่าปรับ จะได้ไม่หลงกลของมิจฉาชีพ
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-กระทรวงคมนาคมร่วมงานวันคล้ายวันสถาปนาสำนักนายกรัฐมนตรี ครบรอบปีที่ 91
วันพฤหัสบดีที่ 29 มิถุนายน 2566
กระทรวงคมนาคมร่วมงานวันคล้ายวันสถาปนาสํานักนายกรัฐมนตรี ครบรอบปีที่ 91
ณ ตึกภักดีบดินทร์ ทําเนียบรัฐบาล
เมื่อวันที่ 28 มิถุนายน 2566) เวลา 09.30 น. นายชยธรรม์ พรหมศร ปลัดกระทรวงคมนาคม มอบหมายให้ นางสาวรัชนีพร ธิติทรัพย์ ผู้ตรวจราชการกระทรวงคมนาคม เป็นผู้แทนกระทรวงคมนาคม ร่วมงานวันคล้ายวันสถาปนาสํานักนายกรัฐมนตรี ครบรอบปีที่ 91 โดยมี พลเอก ประยุทธ์ จันทร์โอชา นายกรัฐมนตรี เป็นประธาน และมีคณะรัฐมนตรี ผู้บริหารหน่วยงานต่าง ๆ ร่วมพิธีเจริญพระพุทธมนต์ ณ ตึกภักดีบดินทร์ ทําเนียบรัฐบาล ในโอกาสนี้ กระทรวงคมนาคมได้ร่วมบริจาคสมทบทุน “กองทุนเงินช่วยเหลือผู้ประสบสาธารณภัยสํานักนายกรัฐมนตรี” เพื่อนําไปใช้ตามวัตถุประสงค์ของกองทุนฯ ต่อไป
ตลอดระยะเวลากว่า 9 ทศวรรษ สํานักนายกรัฐมนตรีมุ่งมั่นดําเนินภารกิจขับเคลื่อนการบริหารราชการแผ่นดิน เพื่อสร้างสรรค์ประโยชน์สุขให้แก่พี่น้องประชาชน และพัฒนาความเจริญก้าวหน้าอย่างมั่นคงให้แก่ประเทศชาติ หน่วยงานในสังกัดสํานักนายกรัฐมนตรีล้วนมีส่วนสําคัญในการช่วยอํานวยการงานตามนโยบายของรัฐบาลอย่างเข้มแข็ง ทั้งการกําหนดนโยบายและประสานงานในระดับชาติ การจัดทํางบประมาณแผ่นดิน การรักษาความมั่นคงของชาติ การข่าว การจัดทํากฎหมาย การวางแผนพัฒนาประเทศ การบริหารงานบุคคล การพัฒนาระบบราชการ การประชาสัมพันธ์ของรัฐ และการคุ้มครองผู้บริโภค โดยมีเป้าหมายการปฏิบัติงานที่สอดคล้องกับมติคณะรัฐมนตรี แผนพัฒนาเศรษฐกิจและสังคมแห่งชาติ รวมทั้งยุทธศาสตร์ชาติระยะ 20 ปี และให้ความสําคัญกับการบูรณาการการทํางานที่ยึดประโยชน์ของประเทศชาติ และประชาชนเป็นสําคัญตลอดมา ซึ่งขับเคลื่อนให้ภารกิจในด้านต่าง ๆ ของสํานักนายกรัฐมนตรีประสพผลสําเร็จเป็นอย่างดี ที่สําคัญคือ การนํานโยบายสาธารณะของรัฐบาลไปสู่ปฏิบัติบังเกิดผลอย่างเป็นรูปธรรมในวงกว้าง
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ส่งเสริมการปลูกไม้มีค่า 58 ชนิด ทางเลือกใหม่ในการสร้างรายได้ ให้ผลตอบแทนสูงถึงปีละ 18%
วันพฤหัสบดีที่ 29 มิถุนายน 2566
29/06/2566
​โฆษกรัฐบาลเผย นายกฯ ส่งเสริมการปลูกไม้มีค่า 58 ชนิด ทางเลือกใหม่ในการสร้างรายได้ ให้ผลตอบแทนสูงถึงปีละ 18%
​โฆษกรัฐบาลเผย นายกฯ ส่งเสริมการปลูกไม้มีค่า 58 ชนิด ทางเลือกใหม่ในการสร้างรายได้ ให้ผลตอบแทนสูงถึงปีละ 18%
วันที่ 29 มิถุนายน 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ชูมาตรการการออมทางเลือกใหม่ที่ไม่ใช่ตัวเงิน ด้วยการออมในรูปแบบของการปลูกไม้ยืนต้น เช่น ไม้มีค่า 58 ชนิด โดยให้ปลูกบนที่ดินที่มีกรรมสิทธิ์ สามารถปลูกได้ทั้งในบริเวณที่อยู่อาศัยหรือในพื้นที่เหลือที่ไม่ได้ทําการเกษตร และการออมในรูปแบบการเลี้ยงสัตว์ เช่น โค กระบือ สุกร ไก่ และปลา ฯลฯ ซึ่งถือเป็นวิถีชีวิตของเกษตรกรและประชาชนในชนบทที่เปรียบเสมือนการเก็บออมทรัพย์ของชาวบ้าน โดยย้ําให้กระทรวงและหน่วยงานที่เกี่ยวข้อง รวมทั้งหน่วยงานภาครัฐในพื้นที่ได้มีการประชาสัมพันธ์ สร้างความรู้ ความเข้าใจ ให้เกษตรกรเห็นถึงประโยชน์ของการออมที่ไม่ใช่ตัวเงิน พร้อมส่งเสริมการดําเนินการโดยอาศัยกลไกความร่วมมือของคนในชุมชน และหน่วยงานภาครัฐในพื้นที่ในการให้ความรู้ และให้คําปรึกษากับเกษตรกรเพื่อให้เกิดการขยายผลในการออมที่ไม่ใช่ตัวเงินให้มากขึ้นเพื่อเป็นอีกหนึ่งทางเลือกในการสร้างรายได้ในอนาคตให้กับประชาชนและเกษตรได้อย่างยั่งยืน อีกทั้งการปลูกต้นไม้ยืนต้นยังช่วยในการลดโลกร้อนตามนโยบายรัฐบาลด้วย
นายอนุชา กล่าวย้ําว่า การออมเป็นเรื่องสําคัญที่รัฐบาลให้การส่งเสริมมาอย่างต่อเนื่อง จากข้อมูลปี 2564 พบว่า มีครัวเรือนไทยร้อยละ 72 มีการออมเงินแต่มูลค่าการออมไม่สูงและมีแนวโน้มลดลง ทําให้ครัวเรือนไทยกว่าร้อยละ 86 มีเงินออมในจํานวนที่ไม่เพียงพอต่อการใช้จ่ายในระยะเวลา 1 ปี หากต้องหยุดทํางาน ตลอดจนไม่เพียงพอที่จะนํามาใช้จ่ายภายหลังเกษียณ โดยเฉพาะกลุ่มผู้มีรายได้น้อยที่ประกอบอาชีพเกษตรกรรมซึ่งมีรายได้ไม่แน่นอน รัฐบาลจึงได้ส่งเสริมมาตรการการออมทางเลือกใหม่ที่ไม่ใช้ตัวเงิน แต่ใช้วิธีการออมทรัพย์ในรูปแบบของการปลูกไม้ยืนต้น โดยรัฐบาลได้ทําการปลดล็อคกฎหมายไม้หวงห้ามและไม้หายาก 171 ชนิด ให้สามารถปลูกและตัดขายเพื่อสร้างรายได้ให้กับผู้ปลูกได้อย่างเสรี และได้มีมาตรการกําหนดให้ไม้มีค่า 58 ชนิด สามารถใช้เป็นหลักประกันทางธุรกิจและค้ําประกันสินเชื่อได้ตามกฎหมาย ซึ่งการปลูกไม้มีค่าให้ผลตอบแทนสูงถึงร้อยละ 17.90 ต่อปี และการออมอีกรูปแบบหนึ่ง คือ การออมทรัพย์ในรูปแบบของการเลี้ยงสัตว์ต้น เช่น โค กระบือ สุกร ไก่ ปลา ซึ่งมีต้นทุนการเลี้ยงไม่สูงมาก โดยเฉพาะการเลี้ยงโค/กระบือ สามารถที่จะปล่อยให้หากินตามธรรมชาติได้ และได้ประโยชน์ในด้านอื่นด้วย อาทิ ช่วยในการเตรียมพื้นที่สําหรับเพาะปลูก ช่วยกําจัดวัชพืช ใช้มูลเป็นปุ๋ย หรือเก็บมูลไปขาย เป็นต้น
“อย่างไรก็ตามการเลี้ยงสัตว์เพื่อการออมยังไม่ได้รับการยอมรับมากนัก ส่วนใหญ่จะเน้นเพื่อการขายและการบริโภคในครัวเรือนเป็นหลัก จึงควรมีการส่งเสริมและขยายผลการออมที่ไม่ใช่ตัวเงินให้มากขึ้น โดยการประชาสัมพันธ์ให้ประชาชนและเกษตรกรเห็นถึงประโยชน์ การใช้กลไกความร่วมมือของคนในชุมชน และการสนับสนุนจากหน่วยงานภาครัฐ ตลอดจนการปรับปรุงกฎระเบียบให้สอดคล้องและไม่เป็นอุปสรรคต่อการออมรูปแบบนี้” นายอนุชากล่าว